**Lista aspectelor de lămurit din perspectiva QA, legate de specificațiile ListBoxer 2.1**

1. Cerințe de sistem:

1.2. Cerințe minime de sistem:

* la tipul de procesor: este corect scrisă frecvența de *1*GHz? (nu pare sa existe această variantă); ce reprezintă simbolul @? trebuie specificat cuvântul *memorie* RAM 1GB
* la placa video trebuie menționată unitatea de măsură a capacității (64 *biți?*)
* nu se menționează nimic de unitatea de procesare grafică; este necesară?
* neconcordanță dintre spațiul minim liber necesar pe disc (100 kb) și capacitatea memoriei RAM (1 GB)?

1. Cerințe funcționale:

2.1. Funcții principale:

* ce tip de liste se crează? cum sunt ele alcătuite? cum se afișează? ce reprezintă? ce tip de informații cuprind?
* cum se accesează comenzile prin care se deschid, se modifică, se salvează sau se șterg listele?
* greșeală de tipografie în meniul de navigare pentru comanda de editare (*Edjt*)
* trebuie detaliate funcțiile disponibile în meniul de navigare

2.2. Moduri de operare:

* poate în loc de mod amestecat, o denumire mai corectă ar fi de mod *mixt*; are mai multă logică din pct de vedere semantic și ar crea mai puțină confuzie
* la tipul de date din modul alfabetic, în loc de cuvântul *latină*, poate ar fi mai corect să se utilizeze expresia *elemente din alfabetul latin*?
* descrierea datelor acceptate în modul alfabetic este foarte ambiguă, se înțelege că se acceptă doar alfabetul latin; de lămurit dacă sunt permise și caractere speciale
* la lungimea șirului din lista alfabetică nu se menționează unitatea de măsură; este vorba de 1-8 *caractere* sau *spații*?
* la modul digital nu se menționează dacă se permite și introducerea altor caractere
* nu se precizează comportamentul sistemului în cazul în care nu este activat niciunul din moduri
* nu se menționează ce tip de mesaj de avertizare (sau dacă acesta există) apare în cazul în care în casetă nu sunt introduse caractere acceptate
* nu se menționează în care casetă trebuie introdus textul
* nu se menționează care este spațiul maxim disponibil listelor, adică numărul maxim de liste care pot fi stocate în program
* nu se menționează dacă listele create sunt transferabile în alte sisteme

2.3. Comenzi:

* pare o listă foarte scurtă și ambiguă de comenzi; există opțiunea de a șterge o listă întreagă dar nu și opțiunea de a șterge un singur element din listă
* de lămurit dacă mai există și alte comenzi ascunse și modul în care acționează acestea
* nu se menționează care este câmpul de introducere în listă
* trebuie lămurit în ce fel se poate face selectarea butoanelor de opțiune pentru stabilirea ordinii elementelor din listă: cum se comportă sistemul dacă utilizatorul nu selectează niciunul dintre cele două butoane; dar dacă acesta selectează ambele butoane?

2.4. Gestionarea afișajului informațiilor introduse:

* filtrul *none* nu își are sensul dacă cel puțin unul din cele trei moduri este activat
* nu este clar la ce se aplică filtrele; la elementele dintr-o singură listă sau la totalitatea listelor deja existente în sistem?
* filtrul digital este vag descris, nu este clar dacă se aplică la valoarea numerelor cuprinse în intervalele precizate
* legat de filtrele digitale, care este logica împărțirii acestora pe intervalele date?
* nu se menționează cum se poate selecta un filtru; este vorba de lista de opțiuni *Range*?
* trebuie lămurit dacă un filtru trebuie să rămână selectat automat, indiferent de intervenția utilizatorului

2.5. Sortarea informațiilor afișate în listă:

* *numerele din listă sunt sortate ca șiruri de caractere* - exprimare foarte vagă, nu se întelege în ce mod numerele sunt delimitate unele față de altele
* nu se menționează dacă utilizatorul are posibilitatea să nu ordoneze elementele din listă

2.6. Adăugarea unui șir la listă:

* nu se menționează unde este redată lista la care se poate adăuga noul șir
* de lămurit dacă lista trebuie obligatoriu deschisă înainte de a se putea adăuga un nou șir la aceasta sau dacă aceasta se poate deschide și ulterior
* de lămurit dacă există vreo diferență între adăugarea unui element la listă prin comanda *Add to list* și adăugarea prin comanda *Enter*

2.7. Ștergerea informațiilor

* de definit exact condițiile în care se pot șterge informațiile din liste
* de stabilit modul prin care se pot șterge aceste informații

2.8. Anularea ultimei acțiuni cu UNDO

* câte anulări succesive sunt permise?
* de stabilit dacă se pot anula chiar și după salvarea listei

2.9. Ajutor contextual

* trebuie definit ajutorul contextual; în ce constă mai exact?
* trebuie menționate comenzile pentru care acesta este valabil
* trebuie menționat modul în care se poate apela la ajutorul contextual
* are sens acesta dacă există și meniul *Help*?

2.10. Apelarea descrierii programului (prin meniul Help)

* exprimare foarte vagă; trebuie stabilit în ce constă această funcție

2.11. Comenzi rapide

* pot fi accesate aceste comenzi și prin alt mod, adică din meniu?
* există doar comanda *Save as* și nu și comanda *Save*
* de stabilit care este diferența dintre comanda *Close* și comanda *Exit*
* dacă elementele din listă pot fi copiate sau decupate, unde și în ce condiții pot fi inserate?
* de stabilit cum se poate deschide o anumită listă din baza de date deja existentă

Alte aspecte:

* fereastra programului nu poate fi minimalizată
* nu se menționează în documentație ce reprezintă *Records*
* nu se menționează în documentație funcția butonului “?” de lângă butonul de închidere “X”

**Lista aspectelor de lămurit din perspectiva utilizatorului, legate de programul ListBoxer 2.1**

* Ce fel de liste pot crea?
* Defect de design: *Edit* scris *Edjt*
* Ce comenzi sunt disponibile în meniul de navigare?
* Ce înseamnă *Range*?
* Cum pot deschide o listă?
* Unde se pot salva listele?
* Listele sunt transferabile în alte sisteme?
* Cum fac să șterg doar un element dintr-o listă?
* Ce trebuie să fac dacă nu vreau să ordonez elementele din listă?
* Care este numărul maxim de liste pe care le pot stoca în program?
* Cum modific o listă deja existentă?
* Cum salvez o listă deja existentă, după o modificare?
* Cum șterg o listă?
* Cum minimalizez sau expandez fereastra programului?
* În ce căsuță introduc textul?
* În ce căsuță îmi apare lista salvată?
* Ce fel de caractere îmi sunt acceptate în modul alfabetic?
* Pot folosi și caractere speciale?
* Cum pot vizualiza listele deja create?
* Cum pot transfera un element dintr-o lista în altă listă deja existentă?
* Cu ce programe se pot deschide listele create cu ListBoxer
* Listele se pot trimite și pe email?
* Unde găsesc instrucțiuni de utilizare a funcțiilor disponibile în program?